SSP วิ่ง 4% เก็งครึ่งปีหลัง 65 กำไรโตเด่น รับค่าเอฟที-ซีโอดีเพิ่ม โบรกชูเป้า 13 บ.
SSP บวก 4% ลุ้นครึ่งปีหลัง 65 กำไรโตเด่น รับค่าเอฟทีเพิ่ม-Wind Chai- COD ของโซล่าร์รูฟท็อปในอินโดนีเซียหนุน โบรกแนะนำราคาเป้าหมาย 13 บ.
SSP บวก 4% ลุ้นครึ่งปีหลัง 65 กำไรโตเด่น รับค่าเอฟทีเพิ่ม-Wind Chai- COD ของโซล่าร์รูฟท็อปในอินโดนีเซียหนุน โบรกแนะนำราคาเป้าหมาย 13 บ.
5 ก.ย. 2565

ผู้สื่อข่าวรายงานว่า วันนี้ (5 ก.ย.65) ราคาหุ้น บริษัท เสริมสร้าง พาวเวอร์ คอร์ปอเรชั่น จำกัด (มหาชน) หรือ SSP ณ เวลา 11:09 น. อยู่ที่ระดับ 10.10 บาท บวก 0.35 บาท หรือ 3.59% สูงสุดที่ระดับ 10.20 บาท ต่ำสุดที่ระดับ 9.85 บาท ด้วยมูลค่าการซื้อขาย 106.46 ล้านบาท

บล.กสิกรไทย ระบุในบทวิเคราะห์ ว่า SSP ได้ประโยชน์จากการปรับขึ้นค่า Ft จากสัญญาซื้อขายไฟฟ้า (PPA) ทั้งหมด 235.60 เมกกะวัตต์ โดยมีโรงไฟฟ้า 2 แห่งที่มี PPA ภายใต้ส่วนเพิ่มราคารับซื้อไฟฟ้า (adder) ที่ 3 เมกกะวัตต์ (21.80 ของกำลังผลิตทั้งหมด) ซึ่งคาดจะได้รับประโยชน์จากการปรับขึ้นค่า Ft ที่เพิ่มขึ้นจาก -0.1532 บาท/กิโลวัตต์ชั่วโมง ในไตรมาส 4/64 เป็น +0.9343 บาท/กิโลวัตต์ชั่วโมง ในการปรับรอบที่ 3 ของปี 65
นอกจากนี้บริษัทมีแผนที่จะเพิ่มกำลังผลิตเป็น 500 เมกกะวัตต์ในปี 68 นั้นน่าเป็นไปได้ และ PER ไม่แพงเพียง 8.49 เท่า ทั้งนี้ทางฝ่ายวิจัยคาดว่ากำไรปกติในครึ่งปีหลังจะเพิ่มขึ้นจากช่วงก่อนหน้าจากการดำเนินงานครึ่งปีเต็มของ Wind Chai, ค่า Ft ที่เพิ่มขึ้น และ COD ของโซล่าร์รูฟท็อปในอินโดนีเซีย แนะนำราคาเป้าหมาย 13 บาท